Bukedde Online - Baleese emisipi egisibibwa abakyala ab’embuto enneneBaleese emisipi egisibibwa abakyala ab’embuto enneneManya enkozesa y'emisipi gy'abakyala otambula...Emimisipi ky'ekiu ku bintu ebinyumisa engoyeKiwanuka ng’alaga emisipi gy’atunda.EMISIPI kye kimu ku biyamba okufuula olugoye olw’omuwendo, n’okuggyayo endabika yaalwo. John Bosco Kiwanuka omusuubuzi w’emisipi n’engoye z’abakyala okuva e China, agamba nti emisipi ennaku zino gyongeddwaako amatiribona ebisikiriza omuguzi.Abakugu baleese omusipi ogwakazibwaako erya ‘metallic belt’ ogukutte abakyala omubabiro. Omusipi guno gukolebwa mu kyuma mu sayizi ez’enjawulo omuli ogwesibwa abakyala ab’embuto ennene n’abatono. Ng’oggyeeko okubeera nga gikoleddwa mu kyuma, gibeera mu langi ez’enjawulo ezirabika nga zisikiriza omulabi omuli eya zzaabu, ffeeza n’endala.Langi zino ziyamba kinene naddala ssinga omukyala abeera ayambadde olugoye kwe gugendera ne kiyamba omukyala okunyuma n’ebirala. Emisipi egy’engeri eno gikolebwa mu sayizi ezitali zimu okusinziira ku ndabika y’omukyala kuba giboola.Okugeza omukyala ow’olubuto oluyiikayiika bw’akozesa omusipi omutono abeera tasobola kunyumira musipi mutono kuba gubeera gugenda kubulira mu lubuto. Ebika by’emisipi ebimu bikolebwa mu lasitiika eziyamba okugikuuma nga ginaanuuka okusinziira ku bwetaavu bw’omukyala.Ekirungi ekiri ku musipi ogutali gwa kyuma tegutera kukosa agwambadde nga bwe guli ku kyuma. Mu basinze okwettanira emisipi egy’engeri eno mwe muli abayimbi, bannakatemba, abavubuka n’abantu abalala abeekuumira ku mulembe.Omukyala okunyumira omusipi tekimwetaagisa bintu bingi wabula okulonda omusipi ogugendera ku sayizi ye, olugoye lw’ayambadde, langi n’ebirala. Kiwanuka agattako nti, kikulu nnyo okwambala omusipi okusinziira ku myaka, ekifo ky’ogendamu, omukolo n’ebirala. Olw’ensonga nti guboola nga bw’omala gagwesiba gusobola okukulaga ng’atali wa buvunaanyizibwa. Emisipi naddala egya metallic giri wakati wa 50,000/- ne 80,000Farouk Daku awera kuwuttula Muzungu amukeese ebikonde
